Kulíškova ulica (Bratislava)

Kulíškova ulica je ulica v Bratislave, v mestskej časti Ružinov. Nachádza sa v miestnej časti Nivy.

Vznikla v 20. rokoch 20. storočia na mieste pôvodných vinohradníckych záhonov ako ulica Daniela Krmana. V roku 1945 bola premenovaná na Kulíškovu. Meno nesie po Jurajovi Ľubomilovi Kulíškovi, slovenskom národnom buditeľovi. Jej pôvodná trasa bola pozmenená v roku 1950. Tvoria ju prevažne troj až šesť poschodové domy postavené v 40. a 50. rokoch 20. storočia.

Priebeh 
Ulica sa tiahne od Budovateľskej po Daxnerovo námestie. Postupne križuje Svätoplukovu a Kvačalovu. Časť od Budovateľskej po Svätoplukovu tvorí zároveň severnú hranicu sídliska 500 bytov.

Občianska vybavenosť 
Na ulici sa nachádza základná škola so špeciálnymi triedami pre deti s logopedickými poruchami a poruchami správania. Tiež tu sídli Centrum voľného času a obľúbená cukráreň u Tulipa.

Blízke ulice 
 Budovateľská 
 Súťažná
 Pavlovova 
 Svätoplukova
 Kvačalova

Galéria

Referencie

Iné projekty

Externé odkazy 
 Kulíškova ulica na mape Bratislavy

Ulice v Ružinove